# El manual del &kmagnifier;

Sarang Lakare

    sarang@users.sf.net

Olaf Schmidt

    ojschmidt@kde.org

&traductor.Antoni.Bella;
2000 2002 Sarang Lakare
2004 2005 Olaf Schmidt
&FDLNotice;
7 de juliol de 2017
1.0 (Aplicacions 17.08)

El &kmagnifier; és una lupa de la pantalla. Això vol dir que, així com utilitzaríeu una lupa per a veure més gran el contingut d'un diari o una foto, podeu utilitzar el &kmagnifier; per a veure ampliat el contingut d'un sector de la pantalla. D'aquesta manera, tant artistes com investigadors o dissenyadors web i persones amb poca visió, podran trobar en el &kmagnifier; un aliat en el seu treball diari. A partir d'aquí, aquest document procurarà ser una completa guia de referència per al seu ús.

KDE kmag Ampliador K

## Introducció

El &kmagnifier; és un ampliador de la pantalla creat per la comunitat KDE. És a dir, serveix per a ampliar el contingut de la pantalla. Com ja us haureu imaginat, es pot utilitzar de diverses maneres: Gent amb poca visió podrà utilitzar-lo per a ampliar una part de la pantalla que no pot veure amb claredat; els artistes el podran utilitzar per a ampliar zones dels gràfics que produeixen i verificar-los a escala de píxel; fins i tot, investigadors treballant en el processament d'imatges podran optar per utilitzar-lo per a estudiar-les de més a la vora. A més d'això, el &kmagnifier; es pot emprar per a altres finalitats, &pex;, posseeix la característica interessant de poder prendre una porció de la pantalla i desar-la al disc (amb l'opció d'apropar la instantània capturada).

El &kmagnifier; és una aplicació molt poderosa optimitzada per al seu ús en màquines de baixos recursos, i a la que constantment s'afegeixen noves característiques.

## Usar el &kmagnifier;

Una captura de pantalla del &kmagnifier;
Captura de pantalla del &kmagnifier;

Després d'executar el &kmagnifier;, obtindreu una finestra similar a la mostrada a dalt. Aquesta és la finestra principal del &kmagnifier;, la que conté la vista ampliada procedent de la captura d'una àrea de la pantalla. Ens referirem a aquesta finestra com a «finestra d'ampliació». Tanmateix, per a referir-nos l'àrea de la pantalla que s'està ampliant, utilitzarem la referència «selecció de finestra».

Per omissió, el &kmagnifier; amplia la regió de la pantalla al voltant del cursor del ratolí a la finestra d'ampliació (penseu en ella com una lupa que es mou). De tota manera, és possible indicar al &kmagnifier; quina serà l'àrea de la pantalla que haurà d'ampliar (Mode selecció de finestra), o tota la pantalla (Mode de pantalla completa).

Si preferiu que el punter del ratolí no aparegui sobre la imatge ampliada, seleccioneu Oculta el cursor del ratolí. Si us plau, tingueu present que de moment, el &kmagnifier; no és capaç d'esbrinar quina és la figura del cursor actual. De manera que es limitarà a mostrar el cursor per omissió.

### Canviar l'àrea de la pantalla a ampliar

Mentre estigui en el Mode selecció de finestra, podreu moure i amidar la finestra d'ampliació i la selecció de finestra amb el &BER; com qualsevol finestra. També és possible fer-ho amb les tecles de cursor en el teclat, o fent clic en la finestra d'ampliació:

Tecles de cursor, &BER;, o el &BMR;

  Movent el ratolí mentre manteniu premut el &BER; o el &BMR; en la finestra d'ampliació, podreu moure-la. També es poden usar les tecles de cursor si la pantalla d'ampliació té el focus.

&Ctrl;Tecles de cursor o &Ctrl;&BER;

  Aquesta combinació, us permet modificar la mida la selecció de finestra. Recordeu que la cantonada superior esquerra de la selecció de finestra romandrà constant, i serà la cantonada inferior dreta (variable) la que usareu per a modificar la mida de la finestra.

### Més característiques del &kmagnifier;

El &kmagnifier; posseeix unes quantes característiques. És possible imprimir la imatge ampliada directament a la impressora, desar la imatge en un fitxer, copiar la imatge ampliada al porta-retalls (que després es pot utilitzar per a enganxar en altres aplicacions), girar la imatge ampliada i més.

## Menús i dreceres

### Referència del menú

#### El menú Fitxer

&Ctrl; N Fitxer Finestra nova

  Obre una finestra nova del &kmagnifier;.

&Ctrl; S Fitxer Desa la captura de pantalla com a...

  Desa la vista ampliada a un fitxer d'imatge.

&Ctrl; P Fitxer Imprimeix...

  Imprimeix la vista ampliada actual.

&Ctrl; Q Fitxer Surt

  Surt de l'aplicació

#### El menú Edita

&Ctrl; C Edita Copia

  Copia la vista ampliada actual al porta-retalls de manera que podreu enganxar-la en altres aplicacions.

#### El menú Visualitza

F5 Visualitza Inicia/Atura

  Inicia/atura l'actualització de la pantalla. Aturar l'actualització reduirà a zero les necessitats de processament (ús de la CPU)

Visualitza Ampliació

  Selecciona el factor d'apropament.

&Ctrl; - Visualitza Allunya

  Fer clic sobre aquest botó per a allunyar la zona seleccionada.

&Ctrl; + Visualitza Apropa

  Fer clic sobre aquest botó per a apropar la zona seleccionada.

Visualitza Gir

  Selecciona el grau de gir (Sense gir (0°), Esquerra (90°), Dalt a baix (180°), Dreta (270°)).

Visualitza Actualitza

  Selecciona la freqüència d'actualització (Molt baix, Baix, Mitjà, Alt, Molt alt). La freqüència més alta, serà la que més capacitat de computació (CPU) necessitarà.

Visualitza Colors

  Seleccioneu deficiències de visió de color diferents per a simular ceguesa de colors. Això no és útil per a persones amb ceguesa de color, sinó que ho és per a dissenyar interfícies accessibles.

#### El menú Arranjament

F2 Arranjament Mode segueix al ratolí

  En aquest mode l'àrea al voltant del cursor del ratolí es mostrarà en una finestra normal.

F3 Arranjament Mode selecció de finestra

  En aquest mode s'obre una selecció de finestra. L'àrea seleccionada es mostra en una finestra normal.

F4 Arranjament Mode de pantalla completa

  En aquest mode tota la pantalla s'amplia a la finestra d'ampliació.

F6 Arranjament Oculta el cursor del ratolí

  Mostra o oculta el cursor del ratolí en la imatge ampliada.

F7 Arranjament Està per sobre

  La finestra del &kmagnifier; està per sobre de les altres finestres.

De manera addicional, el &kmagnifier; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Referència d'ordres

El &kmagnifier; utilitza automàticament totes les dreceres de teclat per omissió per a desar fitxers, obrir una finestra nova, imprimir, iniciar o aturar l'actualització de la finestra (botó recarrega al &konqueror;), apropar o allunyar la imatge, &etc;

Dreceres de teclat per omissió

&Ctrl;S | Desa a un fitxer el contingut de la finestra d'ampliació.
F2 | Canvia al «Mode segueix al ratolí».
F3 | Canvia al «Mode selecció de finestra».
F4 | Canvia al «Mode de pantalla completa».
F5 | Quan comenci l'actualització de la finestra d'ampliació aquest s'aturarà. Tot i que si l'actualització d'aquesta ja és en curs, l'efecte serà invers i aturarà l'acció d'actualització.
F6 | Mostra o oculta el cursor del ratolí en la imatge ampliada.
F7 | La finestra del &kmagnifier; està per sobre de les altres finestres.
&Ctrl;N | Això obrirà una finestra nova del &kmagnifier;.
&Ctrl;P | Aquesta combinació obrirà el diàleg d'impressió dels continguts de la finestra d'ampliació.
&Ctrl;C | Aquesta combinació copiarà el contingut de la finestra d'ampliació al porta-retalls.
&Ctrl;M | Mostra/oculta la barra de menús.
&Ctrl;- | Redueix
&Ctrl;+ | Amplia
&Ctrl;Q | Surt de l'aplicació.

## Crèdits i llicència

&kmagnifier;

Copyright del programa 2001-2003 Sarang Lakare sarang@users.sf.net i 2003-2005 Olaf Schmidt ojschmidt@kde.org.

Col·laboradors:

- Michael Forster forster@fmi.uni-passau.de (autor original)

Copyright de la Documentació 2002 Sarang Lakare sarang@users.sf.net i 2004-2005 Olaf Schmidt ojschmidt@kde.org

Traductor de la documentació: &credits.Antoni.Bella;

&underFDL; &underGPL;
&documentation.index;